OpenLLM-France/wikimedia huggingface dataset:
# Changdeokgung

Changdeokgung (hangul: 창덕궁, hanja: 昌 德 宮)? és un conjunt de palaus dins d'un gran parc a Seül, Corea del Sud. És un dels cinc grans palaus construïts per la Dinastia Joseon.Es troba localitzat a l'est del Palau de Gyeongbok sovint és anomenat Palau de l'Est.Està inscrit a la llista del Patrimoni de la Humanitat de la UNESCO des del 1997.
El Palau de Gyeongbok va ser construït 1395 i es troba a la zona septentrional de Corea del Sud. Va ser la residència principal de la Dinastia Joseon.

## Referències

* ↑ Centre, UNESCO World Heritage. «Changdeokgung Palace Complex» (en anglès). [Consulta: 13 març 2021].
* ↑ James, Daron «‘Kingdom’ Artists Make Medieval Zombie Tale Seem Real in South Korean Netflix Series». Variety, 31-01-2019 [Consulta: 1r maig 2019].
# Competència monopolista

La competència monopolista és un tipus de competència imperfecta de manera que hi ha molts productors que competeixen entre ells en el mercat, però venen productes que es diferencien els uns dels altres (per exemple, per marca o qualitat) i, per tant, no són substitutius perfectes. En la competència monopolística, una empresa pren com donats els preus que cobren els seus rivals i ignora l'impacte dels seus propis preus en els preus d'altres empreses. Si això passa en presència d'un govern coercitiu, la competència monopolística caurà en el monopoli concedit pel govern. A diferència de la competència perfecta, l'empresa manté capacitat excedent. Juntament amb l'oligopoli és un dels dos models de mercats que són més freqüents en la vida real.
En la competència monopolista, el venedor aconsegueix diferenciar el producte, amb el qual, malgrat que hi ha moltes empreses, es poden fixar certs nivells de preus i actuar de manera semblant a un monopoli. Com sempre, per obtenir el màxim benefici es produirà la quantitat en la qual l'ingrés marginal és igual al cost marginal. Són exemples de competència monopolista: benzineres, restaurants, perruqueries…
Aquí cada empresa acostuma a tenir els seus clients i actua seguint el model del monopoli tenint en compte que la resta dels béns són substitutius imperfectes i per tant, cada empresa tracta de diferenciar el seu producte i mantenir la clientela. D'aquesta forma, seran més monopolistes com més augmenti la diferència del seu producte respecte de la dels altres béns. A partir de la publicitat i d'altres variables, s'aconsegueix diferenciar el producte en aquest tipus de mercats (amb més qualitat, millor equip, millor presentació…)

## Referències

* ↑ Krugman, Paul; Obstfeld, Maurice. International Economics: Theory and Policy. Addison-Wesley, 2008. ISBN 978-0-321-55398-0.
# Congrés Internacional de Matemàtics de 1962

El Congrés Internacional de Matemàtics de 1962 va ser el catorzè Congrés Internacional de Matemàtics celebrat a Estocolm, Suècia, del 15 d'agost al 22 d'agost, 1962.
Al Congrés van assistir 2107 participants de 57 països i s'hi van lliurar 745 comunicacions.

## Lloc

En una sessió del 28 d'octubre de 1958, el Comitè Nacional Suec de Matemàtiques va decidir acceptar la invitació, transmesa per la Unió Matemàtica Internacional, per organitzar el proper Congrés Internacional de Matemàtics a Estocolm el 1962. Aquesta decisió va ser avalada per la Swedish Mathematical Society el 30 de novembre de 1958, i es va emetre una invitació conjunta als matemàtics del món, signada pel president del Comitè Nacional i de la Societat, els professors Åke Pleijel i Göran Borg.

## Visió general

La sessió d'obertura es va celebrar a la Sala de concerts el 15 d'agost de 1962, a les 10, en presència del Rei de Suècia Gustaf VI Adolf. Una orquestra de la Royal Navy va tocar una selecció de música sueca.
El professor Rolf Nevanlinna, president de la Unió Matemàtica Internacional, va obrir el Congrés, on va dir: "Els matemàtics de tot el món s'han reunit de nou després de quatre anys per estudiar l'estat de la nostra ciència".
Les medalles Fields es van lliurar a John Milnor i Lars Hörmander.
Al final del Congrés, el professor Samuel Eilenberg i el Comitè Organitzador van enviar el següent telegrama a Sa Majestat el Rei de Suècia:
   En nom dels matemàtics reunits a Estocolm per al Congrés Internacional, el Comitè Organitzador agraeix molt cordialment a Sa Majestat tant per esdevenir patró del Congrés i per assistir amablement a la sessió d'obertura i lliurament de les medalles Fields.

## Referències

* ↑ «International Congress of Mathematicians Stockholm 1962». Mathematical Logic Quarterly, 8, 3-4, 1962, pàg. 351–352. DOI: 10.1002/malq.19620080315.
* ↑ Curbera, Guillermo P. «The International Congress of Mathematicians: a human endeavour». Current Science, 99, 3, 2010, pàg. 290. ISSN: 0011-3891.
* ↑ Boman «Reminiscències matemàtiques». Problemes inversos & Imatge, 4, 4, 2010, pàg. 571–577. DOI: 10.3934/ipi.2010.4.571. ISSN: 1930-8345.
* ↑ Lehto, Olli. Mathematics Without Borders: A History of the International Mathematical Union (en anglès). Springer Science & Business Media, 2012-12-06. ISBN 978-1-4612-0613-2.
* ↑ Lehto, Olli. [https ://doi.org/10.1007/978-1-4612-0613-2_7 The IMU and International Congresss (1958-1962)] (en anglès). Springer, 1998, p. 139–160. DOI 10.1007/978-1-4612-0613-2_7. ISBN 978-1-4612-0613-2.
* ↑ «1962 ICM - Stockholm» (en anglès). [Consulta: 20 octubre 2022].
# Cleantes

Cleantes és el nom dels següents personatges:
* Cleantes, filòsof grec
* Cleantes, metge romà
* Cleantes de Corint, pintor grec
# Clear Lake

«Clear Lake» té aquests significats:
* Entitats de població:
** Canadà:
*** Clear Lake (Ontario)
*** Wasagaming (Manitoba), també conegut com a Clear Lake
** Estats Units:
*** Clear Lake (Dakota del Sud)
*** Clear Lake (Illinois)
*** Clear Lake (Indiana)
*** Clear Lake (Iowa)
*** Clear Lake (Minnesota)
*** Clear Lake (Washington)
*** Clear Lake (Wisconsin):
**** Clear Lake (poble de Wisconsin)
**** Clear Lake (vila de Wisconsin)
*** Clear Lake Shores (Texas)
*** Clear Lake Township (comtat de Cerro Gordo, Iowa)
*** Clear Lake Township (comtat de Sherburne, Minnesota)
*** Clearlake (Califòrnia)
* Llacs:
** Estats Units:
*** Llac Clear (Califòrnia)
*** Llac Clear (Galveston Bay) (Texas)
*** Llac Clear (Iowa)
*** Llac Clear (Oregon)
*** Clear Lake Reservoir (Califòrnia)
# Constructivisme

«Constructivisme» té aquests significats:
* Constructivisme (pedagogia)
* Constructivisme (art)
* Constructivisme (filosofia)
* Constructivisme (matemàtiques)
* Constructivisme social
Viccionari
# Coll de l'Agnello

El coll de l'Agnello (en italià Colle dell'Agnello, en francès Col Agnel, en piemontès Col d'l' Agnel) és un port de muntanya dels Alps Cotians que corona a 2.744 msnm i uneix el Piemont, Itàlia, (comuna de Pontechianale) i els Alts Alps, França (comuna de Molines-en-Queyras). És el tercer coll transitable en cotxe més alt d'Europa després del coll de l'Iseran (2.770 m) i el pas de l'Stelvio (2.757 m). Està situat entre el mont Pan di Zucchero i la Punta dell'Alp. Durant l'hivern el coll és tancat per la presència de neu.
El coll de l'Agnello ha vist el pas de diverses etapes del Giro d'Itàlia i el Tour de França. És lloc de visita habitual durant l'estiu d'aficionats a l'astronomia per presentar la zona un dels cels més nets i amb accés rodat.

## Ciclisme
### Perfil

El vessant italià (est) del coll és especialment difícil, amb un tram final de 10 km al 9,5 % de desnivell mitjà entre els 1.800 i 2.740 m d'altitud.

### Giro d'Itàlia

El Giro d'Itàlia ha superat el coll en quatre ocasions: 1994 (20a etapa), 2000 (19a etapa), 2007 (12a etapa) i 2016 (19a etapa). El 1995 també estava prevista la seva ascensió, però una allau de pedres a 800 metres del cim ho impedí.
| Any | Etapa | Inici | Final | Primer en coronar |
| 1994 | 20a | Cuneo | Les Deux Alpes | Stefano Zanini (ITA) |
| 2000 | 19a | Saluzzo | Briançon | José Jaime González (COL) |
| 2007 | 12a | Scalenghe | Briançon | Yoann Le Boulanger (FRA) |
| 2016 | 19a | Pinerolo | Risoul | Michele Scarponi (ITA) |

### Tour de França

El Tour de França ha passat pel coll en dues ocasions, la primera pujant pel vessant francès i la segona venint d'Itàlia per acabar a França. El 2008 l'ascensió no estava inicialment programada, però uns allaus al coll de Larche n'obligaren a suprimir-ne el pas i que finalment l'etapa transités pel coll de l'Agnello. En el descens d'aquella edició Óscar Pereiro, que havia coronat en segona posició el coll rere Egoi Martínez, va patir una caiguda que l'obligà a abandonar.
| Any | Etapa | Inici | Final | Primer en coronar |
| 2008 | 15a | Embrun | Prato Nevoso | Egoi Martínez (ESP) |
| 2011 | 18a | Pinerolo | Galibier Serre-Chevalier | Maksim Iglinski (KAZ) |

## Referències

* ↑ (anglès) Col Agnel - Tour de France - France - Mountains of the race
* ↑ Garai, Josu «Pereiro vuelve a casa». Marca, 21-07-2008 [Consulta: 2 juny 2016].

### Bibliografia

* Friebe, Daniel; Goding, Pete. Ascensiones míticas : 50 puertos de leyenda que deberías coronar. Barcelona: Lunwerg, 2012, p. 196-199. ISBN 9788497858618.
# Conflenti

Conflenti (en calabrès Cujjìanti) és un municipi italià, situat a la regió de Calàbria i a la província de Catanzaro. L'any 2023 tenia 1282 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 1.408 | 1.396 | 1.282 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Conjunt de la plaça Font del Lleó (Caldes de Montbui)

* Per a altres significats, vegeu «Font del Lleó (desambiguació)».
La Plaça de la Font del Lleó pertany a l'antiga vila murallada de Caldes de Montbui (Vallès Oriental) i se situa en el centre neuràlgic de l'actual vila, constituint la zona més monumental. La plaça al llarg del temps ha rebut diferents noms: El 1880 rebia el nom de "plaça major" perquè era la més important del poble. Altres noms van ser "plaça de la Constitució", "de la República", "de España". Des de 1979 rep el nom de "Font del Lleó". El conjunt de la Plaça de la Font del Lleó està protegit com a bé cultural d'interès local.
Els seus orígens es remunten a l'època romana, ja que en el seu entorn se situà el gran complex termal de l'època, cosa que va fer créixer la vila al seu voltant. Les termes, d'època imperial, eren de grans dimensions i s'estenien per l'actual Museu de Caldes, pels balnearis Rius i Broquetas i per la plaça de la Font del Lleó. Les termes van continuar durant l'Edat Mitjana i van ser la causa del progrés del poble. Les edificacions que es troben son principalment del segle xx. La plaça és de planta molt irregular degut als nombrosos canvis que ha patit al llarg de la història. Hi ha una gran disparitat de tipologies, alçades i façanes.

## Notes

* 1 2 3 «Conjunt de la plaça Font del Lleó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].

## Vegeu també

* Font del Lleó
# Conjunt de la plaça de l'Església i el carrer de les Flors

El Conjunt de la plaça de l'Església i el carrer de les Flors és una obra de la Pobla de Montornès (Tarragonès) protegida com a Bé Cultural d'Interès Local.

## Descripció

Els diferents edificis que conformen la plaça de l'Església i el carrer de les Flors, independentment de la seva protecció com elements individualitzats, conformen un conjunt harmònic que cal protegir.

## Referències

* ↑ «Conjunt de la plaça de l'Església i el carrer de les Flors». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].
# Colelitiasi

La colelitiasi o litiasi biliar és la presència de càlculs a la vesícula biliar, que poden passar a les vies biliars.
Aquesta és una afecció freqüent que incideix en una proporció superior en el sexe femení -el percentatge de dones afectades duplica i fins i tot triplica el d'homes- i que augmenta progressivament amb l'edat. Al món desenvolupat, el 10-15% dels adults tenen càlculs biliars. Però en moltes parts d'Àfrica, però, les taxes són de només el 3%. Cap a la setena dècada de la vida la taxa es dispara fins a un 35% en les dones i un 20% en els homes. S'ha constatat, però, que els factors geogràfics i socials marquen la seva prevalença. De fet, a Àsia i Àfrica gairebé no s'hi donen casos.
La bilis és una substància que es forma al fetge i se segrega pel conducte hepàtic. Aquest conducte té dues branques, la dreta i l'esquerra, connectades amb la vesícula biliar, que emmagatzema part de la bilis formada, i l'intestí. Quan la secreció biliar s'estanca a la vesícula i es produeix la cristal·lització i precipitació de colesterol, sals biliars, lecitina o pigments, apareixen els càlculs biliars. De vegades només se'n forma un, però amb freqüència el seu nombre és considerable.

## Factors de risc

Poden ser factors de risc:
* Els antecedents familiars.
* L'obesitat, l'excés de pes.
* La hipercolesterolèmia i la dieta rica en greixos.
* Les operacions gàstriques.
* La diabetis mellitus.
* Els intervinguts d'intestí als quals s'ha practicat resecció ileal.
* La malaltia de Crohn.
* Els tractaments prolongats per a abaixar el colesterol amb clofibrat, resincolestiramina.
* El tractament prolongat amb estrògens.
* En les persones grans, l'alcoholisme crònic, la cirrosi hepàtica i les malalties hemolítiques (que provoquen destrucció d'hematies i anèmia).
* Persones infectades per Clonorchis sinensis.

## Referències

* ↑ Ansaloni, L «2016 WSES guidelines on acute calculous cholecystitis.». World journal of emergency surgery : WJES, 11, 2016, pàg. 25. PMID: 27307785.
* ↑ editors, Ronnie A. Rosenthal, Michael E. Zenilman, Mark R. Katlic,. Principles and practice of geriatric surgery. 2nd ed.. Berlín: Springer, 2011, p. 944. ISBN 9781441969996.
# Pont Vell d'Almargem (Tavira)

El pont vell sobre la ribera d'Almargem, al municipi de Tavira, és un antic pont del qual se sap que és d'almenys del segle XV.
Consta de tres arcs de volta perfecta, i recolza en igual nombre de tallamars piramidals; té 25 metres de longitud amb espai per a circular un auto de quatre rodes. Encara en servei, es troba en una zona rural, a prop d'un quilòmetre de la carretera nacional 125.

## Història

És esmentat en el segle XV, al temps del rei Alfons V, que va donar la concessió perquè es construís un molí i una habitació en la rodalia. (2) Torna a aparèixer més tard en un mapa del 1774, del cartògraf militar José Sande de Vasconcelos.(3) Més tard, al 1833, durant la Guerra Civil portuguesa, en l'avanç de l'exèrcit desembarcat del duc da Terceira a l'Algarve va ser defensat per una força de quatre batallons i una peça d'artilleria sota les ordres del comte de Molelos, segons narra Silva Lopes.

## Referències

* ↑ Viegas, Patrícia. «Sistema de Informação do património Arquitectónico - Ponte do Almargem» (en portugués). Direcção Geral do Património Cultural, 2011. [Consulta: 16 octubre 2018].
* ↑ Anica, Arnaldo Casimiro. Tavira e o seu Termo - volume II (en portugués). Tavira: Câmara Municipal de Tavira, 2001.
* ↑ «Mappa das terras dªAlmargem, [entre 1773 e 1774 - Biblioteca Nacional Digital]» (en portugués). purl.pt. [Consulta: 16 octubre 2018].
* ↑ Silva Lopes, João Baptista da. Corografia; ou, Memoria economica, estadistica, e topografica do Reino do Algarve (en portugués). Lisboa, Typ.da Academia [R.das Sciencias de Lisboa], 1841.
# Pont de las Delicias

El pont de las Delicias és un pont que creua el riu Guadalquivir entre el pont de los Remedios i el pont del V Centenario (Sevilla, Andalusia, Espanya). El pont deu el seu nom a la proximitat del mateix a l'avinguda i el Parc de las Delicias, situats a la riba sud del riu.Creua el riu des de l'avinguda Cardenal Bueno Monreal (per la qual el pont es perllonga) fins a assolir l'altra riba, continuant el traçat per l'avinguda Juan Pablo II.
Va ser dissenyat pels enginyers de camins espanyols Leonardo Férnandez Troyano i Javier Manterola Armisen en el marc de la preparació de l'Exposició Universal de Sevilla 1992; fou construït entre 1988 i 1990 per Dragados i Construcciones amb la finalitat de reemplaçar el pont d'Alfonso XIII (que data de 1929 i està obsolet). El club nàutic de la ciutat està situat just riu amunt del pont, la qual cosa feia necessari un pont basculant funcional que permetés el pas de les embarcacions.

## Enllaços externs

* http://www.sevillaguia.com/sevillaguia/puentes/delicias.htm Arxivat 2013-07-03 a Wayback Machine.
* http://puentesevilla.iespana.es/pdld.htm Arxivat 2009-12-19 a Wayback Machine.
# Colletot

Colletot és un municipi francès situat al departament de l'Eure i a la regió de Normandia. L'any 2007 tenia 150 habitants.

## Demografia
### Població

El 2007 la població de fet de Colletot era de 150 persones. Hi havia 50 famílies, de les quals 8 eren unipersonals (4 homes vivint sols i 4 dones vivint soles), 13 parelles sense fills, 25 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 53 eren l'habitatge principal de la família, 7 eren segones residències i 6 estaven desocupats. Tots els 67 habitatges eren cases. Dels 53 habitatges principals, 44 estaven ocupats pels seus propietaris i 9 estaven llogats i ocupats pels llogaters; 1 tenia una cambra, 1 en tenia dues, 5 en tenien tres, 12 en tenien quatre i 35 en tenien cinc o més. 35 habitatges disposaven pel capbaix d'una plaça de pàrquing. A 18 habitatges hi havia un automòbil i a 32 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Colletot el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 12 | 50 a 54 | 12 |
| 4 | 45 a 49 | 4 |
| 4 | 40 a 44 | 4 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 8 |
| 0 | 20 a 24 | 0 |
| 8 | 15 a 19 | 4 |
| 0 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 106 persones, 81 eren actives i 25 eren inactives. De les 81 persones actives 72 estaven ocupades (37 homes i 35 dones) i 9 estaven aturades (3 homes i 6 dones). De les 25 persones inactives 5 estaven jubilades, 13 estaven estudiant i 7 estaven classificades com a «altres inactius».

### Ingressos

El 2009 a Colletot hi havia 58 unitats fiscals que integraven 163 persones, la mediana anual d'ingressos fiscals per persona era de 18.243 €.

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa d'hostatgeria i restauració.
L'any 2000 a Colletot hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Colletot a l'INSEE.
* Évolution et structure de la population Fitxa amb el detall de dades de Colletot a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Philippe Janvier

Philippe Janvier (Chinon, 12 d'octubre de 1948) és un paleontòleg del Museu Nacional d'Història Natural de París.

## Bibliografia
### Llibres

* Rongeurs (mammalia, rodentia) du Miocène de Beni-Mellal. Co-escrit amb JJ Jaeger. Laboratoire de paléontologie des vertébrés de l'École pratique (1977)
* Norselaspis glacialis ng, n. sp. et les relations phylogénétiques entre les Kiaeraspidiens.... Laboratoire de paléontologie des vertébrés de l'Ecole pratique (1981)
* Les Thyestidiens (Osteostraci) du silurien de Saaremaa (Estonie). Masson (1985)
* La Classification cladistique: evolution ou revolution?. Societe Zoologique de France, Institut Oceanographique (1990)
* Premiers Vertébrés Et Vertébrés Inférieurs, Paris, 4-9 Septembre 1994. Coescrit per D Goujet, P Janvier, C Poplin, etc. Université Claude Bernard, Lyon (1995)
* Premiers Vertébrés Et Vertébrés Inférieurs, Paris, 4-9 Setembre 1994. Coescrit per D Goujet, P Janvier, C Poplin, etc. Université Claude Bernard, Lyon (1995)
* Early Vertebrates. Oxford University Press, USA (1996)
* Early vertebrates Oxford monographs on geology and geophysics. Clarendon press (1996)
* AGNATHANS AND THE ORIGIN OF JAWED VERTEBRATES (capítol, coautor). Shaking the Tree. Henry Gee. University of Chicago Press (2000) ISBN 0226284972

### Articles destacats

* Early specializations of the branchial apparatus in jawless vertebrates: a consideration of gill number and size. In Inclòs a Recent Advances in the Origin and Early radiation of Vertebrates, pp. 29–52, G. Arratia, M. V. H. Wilson and R., Cloutier (eds). Verlag Dr. Friedrich Pfeil, Múnic (2004)
* Calcified cartilage in the paired fins of the osteostracan Escuminaspis laticeps (Traquair 1880), from the Late Devonian of Miguasha (Québec, Canada), with a consideration of the early evolution of the pectoral fin endoskeleton in vertebrates. P Janvier, M Arsenault, S Desbiens, S. J. Vert. Paleont. 24, 773-779 (2004).
* Lamprey-like gills in a gnathostome-related Devonian jawless vertebrate. P Janvier, S Desbiens, JA Willett, M Arsenault. Nature 440, 1183-1185 (2006).
* Modern look for ancient lamprey. P Janvier. Nature, 443 :921-924 (2006).
* The anatomy of Euphanerops longaevus Woodward, 1900, an anaspid-like jawless vertebrate from the Upper Devonian of Miguasha, Quebec, Canada. P Janvier, M Arsenaul. Geodiversitas, 29, 143-216 (2007)

## Enllaços externs

* Breu biografia a la revista del CNRS (francès)
* Bibliografia completa segons Google Acadèmic
* Fitxa de Philippe Janvier al web de Muséum National d'Histoire Naturelle (anglès)
# Smithsonian

«Smithsonian» té aquests significats:
* Smithsonian Institution, institució educativa i investigadora dels Estats Units
* Smithsonian (revista), publicació mensual que fa la Smithsonian Institution sobre història, ciència, art i natura
* 3773 Smithsonian, asteroide
# Branchville (Alabama)

Branchville és una població dels Estats Units a l'estat d'Alabama. Segons el cens del 2007 tenia 993 habitants.

## Demografia

Segons el cens del 2000, Branchville tenia 825 habitants, 319 habitatges, i 256 famílies. La densitat de població era de 104,1 habitants/km².
Dels 319 habitatges en un 30,4% hi vivien nens de menys de 18 anys, en un 67,4% hi vivien parelles casades, en un 9,7% dones solteres, i en un 19,7% no eren unitats familiars. En el 18,2% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,2% tenia menys de 18 anys, un 5,7% entre 18 i 24, un 27,9% entre 25 i 44, un 26,3% de 45 a 60 i un 14,9% 65 anys o més.
L'edat mediana era de 40 anys. Per cada 100 dones hi havia 92,3 homes. Per cada 100 dones de 18 o més anys hi havia 94,6 homes./n/nLa renda mediana per habitatge era de 40.438 $ i la renda mediana per família de 43.594 $. Els homes tenien una renda mediana de 35.313 $ mentre que les dones 32.639 $. La renda per capita de la població era de 20.541 $.
Entorn del 6,5% de les famílies i el 7,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.